Tiener ernstig beseer by veldrenArgieffoto Werner Vermaak, woordvoerder van ER24, het gesê dit is nie duidelik hoe die ongeluk gebeur het nie, maar die seun het veelvuldige beserings, wat ŉ kopbesering insluit, opgedoen. Die seun is op die toneel gestabiliseer voordat hy deur ER24 na die Mediclinic Sandton gevlieg is. “Terwyl paramedici besig was om die seun te behandel, is nog drie deelnemers na die mediese stasie gebring,” het Vermaak gesê. “Hulle het al drie minder ernstige beserings opgedoen en is na die Leslie Williams-hospitaal geneem.” Die name van die beseerdes is nie bekend nie.